Medlemsstaternes oplysninger om statsstøtte ydet i henhold til Kommissionens forordning (EF) nr. 70/2001 af 12. januar 2001 om anvendelsen af EF-traktatens artikel 87 og 88 på statsstøtte til små og mellemstore virksomheder

(2002/C 42/03)

(EØS-relevant tekst)

Sag nr.: XS/03/2001

Medlemsstat: Tyskland

Region: Delstaten Niedersachsen, Landkreis Diepholz

Støtteordningens navn eller navnet på den virksomhed, der modtager individuel støtte: Ordning for fremme af økonomi og erhvervsstruktur gennem støtte til produktivinvesteringer i små og mellemstore virksomheder (SMV) i Landkreis Diepholz

Retsgrundlag: § 108 der Niedersächsischen Landkreisordnung (NLO) in der Fassung vom 22.8.1996 (Niedersächsisches Gesetz- und Verordnungsblatt S. 365) i. V. mit § 65 der Niedersächsischen Gemeindeordnung (NGO) in der Fassung vom 22.8.1996 (Niedersächsisches Gesetz- und Verordnungsblatt S. 382)

De planlagte årlige udgifter i henhold til ordningen eller den samlede individuelle støtte, der er ydet virksomheden: 2001: 0,6 mio. EUR

2002: 0,6 mio. EUR

2003: 0,4 mio. EUR

2004: 0,4 mio. EUR

2005: 0,4 mio. EUR

Maximal støtteintensitet: Støtten andrager:

- højst 15 % af de støtteberettigede investeringsudgifter til små virksomheder

- højst 7,5 % af de støtteberettigede investeringsudgifter til mellemstore virksomheder

Kumuleringsreglerne overholdes

Gennemførelsestidspunkt: Fra og med 1.6.2001

Støtteordningens eller det individuelle støtteprojekts varighed: 1.6.2001 til 31.12.2005

Støttens formål: Formålet med støtten er at forbedre små og mellemstore virksomheders konkurrence- og tilpasningsmuligheder i Landkreis Diepholz samt at tilskynde til etablering og bevarelse af eksisterende arbejdspladser og dermed opnå strukturforbedrende virkninger

Ordningen omfatter ikke rednings- og omstruktureringsstøtte til kriseramte virksomheder (jf. Fællesskabets rammebestemmelser for statsstøtte til redning og omstrukturering af kriseramte virksomheder (EFT C 288 af 9.10.1999)

Der ydes støtte til følgende investeringer:

- etablering af fast driftssted

- udvidelse af driftssted

- grundlæggende rationalisering af et driftssted, hvis det er nødvendigt af hensyn til virksomhedens videreførelse samt for at bevare eksisterende arbejdspladser

Støtten ydes i tilknytning til eksisterende regionalstøtte (den fælles rammeplan for forbedring af de regionale erhvervsstrukturer ("Gemeinschaftsaufgabe"))

Betingelse for tildeling af støtte:

- ved nyetablering: oprettelse af mindst fem varige arbejdspladser

- ved udvidelse af eksisterende driftssted: forhøjelse af antallet af varige arbejdspladser med mindst 20 %

De aktiver, der efter investeringens gennemføres ydes støtte til, skal forblive mindst fem år hos støttemodtageren, medmindre de erstattes af aktiver til samme værdi eller højere værdi. Det fastsættes ved beslutning, at de investeringer, der ydes støtte til, skal anvendes til det pågældende formål

Støtten ydes i form af investeringstilskud

Der ydes støtte til erhvervelse og produktion af materielle aktiver i forbindelse med investeringen, der kan opføres som aktiv

Berørte sektorer: Ansøgningsberettigede er SMV inden for industri, håndværk, handel, hotel- og restaurationsbranchen. Der kan ikke ydes støtte til virksomheder inden for følsomme sektorer

Navn og adresse på den myndighed, der yder støtten: Landkreis Diepholz Amt für Wirtschaftsförderung Postfach 1340 D - 49343 Diepholz

Andre oplysninger: Hr. Reddig/Hr. Klingenberg Tlf. (49-5441) 976 14 55-30 Fax (49-5441) 976 17 26 E-post: guenter.klingenberg@diepholz.de